**Predkladacia správa**

V súlade s Uznesením vlády SR č.1189 zo dňa 19.12. 2001 a následne jeho bodov B.l.až B.5. predkladá Štátny inštitút odborného vzdelávania, Ministerstvu školstva vedy, výskumu a športu Slovenskej republiky Výročnú správu o jeho činnostiach za rok 2012, ktorá je v súlade s Plánom hlavných úloh Štátneho inštitútu odborného vzdelávania pre rok 2012.

Štátny inštitút odborného vzdelávania splnil všetky úlohy vyplývajúce z Plánu hlavných úloh na rok 2012, ktorý bol schválený Ministerstvom školstva, vedy, výskumu a športu SR a splnil aj úlohy, ktoré nie sú priamo začlenené v Pláne hlavných úloh na rok 2012, ale vyplývajú z postavenia a poslania Štátneho inštitútu odborného vzdelávania v zmysle jeho zriaďovateľskej listiny a jeho Štatútu.

Podstatná časť riešených úloh bola orientovaná do oblasti skvalitnenia, podpory a reformy odborného vzdelávania a prípravy na stredných odborných školách v Slovenskej republiky. Zvýšená pozornosť bola venovaná lepšej transparentnosti reformy odborného vzdelávania a prípravy pri tvorbe štátnych vzdelávacích programov, aktualizácii učebníc a učebných materiálov a zabezpečení vecne príslušných všeobecne záväzných právnych noriem. Štátny inštitút odborného vzdelávania sa v roku 2012 orientoval aj na realizáciu mnohých projektov, výstupy ktorých sú orientované na implementáciu získaných skúseností do výchovno-vzdelávacieho procesu stredných odborných škôl, nových poznatkov a technológií s cieľom zvýšiť a skvalitniť úroveň OVP. V oblasti „Rozvíjanie tvorivosti mládeže formou súťaží“ sme v roku 2012 realizovali najmä súťaže SOČ, Zenit, Skills Slovakia. Zrealizoval sa veľtrh cvičných firiem na národnej a medzinárodnej úrovni a celoslovenská školská prezentačná výstava výrobkov a služieb žiakov SOŠ JUVYR.

Predkladaný materiál obsahuje z hľadiska svojej vnútornej štruktúry obal, manažérsky sumár, predkladaciu správu, samotnú výročnú správu, ktorá je členená na: Identifikácia organizácie; Poslanie a strednodobý výhľad organizácie; Kontrakt organizácie; Ciele ŠIOV, činnosti/produkty organizácie a prehľad ich plnenia; Rozpočet organizácie; Personálne otázky; Analýza a hodnotenie vývoja organizácie; Hlavné skupiny užívateľov výstupov organizácie. Materiál má aj prílohovú časť: Nedeliteľnou súčasťou správy sú prílohy:

Príloha č. 1 - Kontrakt uzavretý medzi MVVaŠ SR a ŠIOV na riešenie úloh v roku 2012

Príloha č. 2 - Zoznam Normatívov priestorovej, materiálne a prístrojovej vybavenosti SOŠ

Príloha č. 3 - Harmonogram rokovaní Pracovných skupín Rady vláda SR pre OVP a Odborných komisií ŠIOV za rok 2012

Príloha č. 4 - Rozpočet ŠIOV za rok 2012